CELEX: 62007TA0340(01)
Language: mt
Date: 2014-10-02 00:00:00
Title: Kawża T-340/07 RENV: Sentenza tal-Qorti Ġenerali tat-2 ta’ Ottubru 2014 – Evropaïki Dynamiki vs Il-Kummissjoni (“Klawżola ta’ arbitraġġ — Kuntratt dwar l-għajnuna finanzjarja Komunitarja mogħtija għal proġett fil-kuntest tal-programm eContent — Rexissjoni tal-kuntratt mill-Kummissjoni — Rimbors tal-ispejjeż eliġibbli”)

10.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 395/31
            
         
      Sentenza tal-Qorti Ġenerali tat-2 ta’ Ottubru 2014 – Evropaïki Dynamiki vs Il-Kummissjoni
      (Kawża T-340/07 RENV) (1)
      
      ((“Klawżola ta’ arbitraġġ - Kuntratt dwar l-għajnuna finanzjarja Komunitarja mogħtija għal proġett fil-kuntest tal-programm eContent - Rexissjoni tal-kuntratt mill-Kummissjoni - Rimbors tal-ispejjeż eliġibbli”))
      (2014/C 395/35)
      Lingwa tal-kawża: l-Ingliż
      
         Partijiet
      
      
         Rikorrenti: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateni, il-Greċja) (rappreżentant: N. Korogiannakis, avukat)
      
         Konvenuta: Il-Kummissjoni Ewropea (rappreżentanti: inizjalment E. Manhaeve u M. Wilderspin, sussegwentement M. Wilderspin, S. Delaude u L. Cappeletti u fl-aħħar nett S. Delaude u L. Cappeletti, aġenti, assistiti minn D. Philippe u M. Gouden, avukati)
      
         Suġġett
      
      Rikors ibbażat fuq klawżola ta’ arbitraġġ initiż sabiex il-Kummissjoni tiġi kkundannata tħallas, minn naħa, somom allegatament dovuti lir-rikorrenti u, min-naħa l-oħra, l-interessi, wara r-rexissjoni ta’ kuntratt dwar l-għajnuna finanzjarja Komunitarja mogħtija għall-proġett “e-Content Exposure and Business Opportunities” (kuntratt Nru EDC-53007 EEBO/27873), konkluż fil-kuntest tal-programm multi annwali tal-Komunità intiż sabiex jinkoraġġixxi l-iżvilupp u l-użu tal-kontenut diġitali Ewropew fin-netwerks globali u sabiex jippromwovi d-diversità lingwistika fis-soċjetà tal-informazzjoni.
      
         Dispożittiv
      
      
                  1)
               
               
                  Il-Kummissjoni Ewropea hija kkundannata tħallas lil Evropaïki Dynamiki – Proigmena Systimata Tilepikoinonion Pliroforikis kai Tilematikis AE s-somma ta’ EUR 8 843,10.
               
            
                  2)
               
               
                  Il-kumplament tar-rikors huwa miċħud.
               
            
                  3)
               
               
                  Il-Kummissjoni għandha tbati 5 % tal-ispejjeż rispettivi tagħha u ta’ dawk sostnuti minn Evropaïki Dynamiki – Proigmena Systimata Tilepikoinonion Pliroforikis kai Tilematikis AE, u din tal-aħħar għandha tbati 95 % tal-ispejjeż rispettivi tagħha u ta’ dawk sostnuti mill-Kummissjoni.
               
            
         (1)  ĠU C 267, 10.11.2007.